**Uusi öljy Jaguarille ja Land Roverille**

LIQUI MOLY Special Tec LR 0W-20

**Toukokuu 2018 – Moottoriöljyistä halutaan yhä ohuempia, sillä autonvalmistajat haluavat pyrkiä kohti pienempää polttoaineenkulutusta ja vähäisempiä päästöjä. Saksalainen öljy- ja lisäaineasiantuntija LIQUI MOLY on kehittänyt Jaguarille ja Land Roverille uuden öljyn: Special Tec LR 0W-20.**

Special Tec LR 0W-20 -öljyllä on Jaguar Land Rover Ltd.:n virallinen hyväksyntä. STJLR 51.5122-luokitus koskee Jaguarin ja Land Roverin uusimpia bensiinimoottoreita. ”0W-20-viskositeeti merkitsee sitä, että moottoriöljy on erityisen ohutta”, LIQUI MOLYn öljylaboratorion apulaisjohtaja Oliver Kuhn sanoo. Jaguarin ja Land Roverin insinöörit yrittävät sen avulla vähentää kulutusta ja päästöjä. Ohutta öljyä on nimittäin helppo pumpata ja sen sisäinen vastus on alhainen. Se ei siis aiheuta suurta tehohäviötä moottorissa. Oliver Kuhn: ”Haasteena on saada ohut öljy voitelemaan moottorin kaikki osat luotettavasti myös suuressa kuormituksessa.”

Special Tec LR 0W-20 on erityisesti Jaguarille ja Land Roverille kehitetty öljy. ”Aiemmin merkit noudattivat aiemman omistajansa Fordin öljyluokituksia, mutta vuodesta 2014 lähtien ne ovat kulkeneet omia polkujaan ja siirtyneet yhä kauemmas Fordista”, Oliver Kuhn kertoo. Sen vuoksi Special Tec LR 0W-20 ei myöskään sovi millekään muille malleille.

Öljyjen yhä ohentuessa öljyistä tulee myös yhä erikoistuneempia – niitä voi käyttää yhä kapeammalla alueella. Toisin sanoen eri öljyjä on yhä enemmän, minkä vuoksi korjaamoiden ja autonkuljettajien on yhä vaikeampi pitää kokonaistilannetta silmällä. LIQUI MOLYn maksuton öljyopas osoitteessa [www.liqui-moly.fi](http://www.liqui-moly.fi) tarjoaa kuitenkin apua. Sinne syötetään merkki, malli ja moottorin tyyppi, minkä jälkeen näytölle ilmestyy luettelo sopivista öljyistä.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de